මීගමුව පළාත් බද මහාධිකරණ විනිසුරු ශිරාන් ගුණරත්න මහතා මෙම දඬුවම නියම කෙළේ ය.මීගමුව කොච්චිකඩේ වැලිහේනේ පදිංචි ඇන්ටන් රාජේන්ද්‍රන් හෙවත් ඇන්ටන් ප්‍රසන්න සුරාජ් (30) නැමැත්තාට මෙසේ දඬුවම් නියම කෙරුණි.2007 නොවැම්බර් මස පළමු වැනිදා සිට 2008 ජනවාරි මස 8 වැනිදා දක්වා කාලයේ දී එල්. ටී. ටී. ඊ සංවිධානයේ ප්‍රබල ක්‍රියාකාරිකයකු බව කියන රාසලිංගම් රාජ් කුමාර් හෙවත් දාදිනසන් හෙවත් වෙන්දතත් යන අය සමඟ එක් වී ජෙයරාජ් ප්‍රනාන්දු පුල්ලේ ඇමැතිවරයාට අමතරව නිමල් සිරිපාල ද සිල්වා, ඩග්ලස් දේවානන්දා යන ඇමැතිවරු සහ පාර්ලිමේන්තු මන්ත්‍රී ආනන්ද සංගරී යන අය ඝාතනය කිරීමට උත්සාහ කිරීමට ඔත්තු බැලීම සහ ඒ සඳහා මෙම සිද්ධියට අදාළ කොටි සාමාජිකයන්ට සහාය දීම සහ කොටි සාමාජිකයාගේ තොරතුරු වසන් කිරීම සම්බන්ධයෙන් විත්තිකරුට විරුද්ධව නීතිපතිවරයා විසින් ත්‍රස්තවාදය වැළැක්වීමේ පනත යටතේ චෝදනා නඟා තිබිණි.විත්තිකරු ත්‍රස්තවාදය වැළැක්වීමේ පනත යටතේ 5 වැනි වගන්තිය අනුව දඬුවම් ලැබිය යුතු වරදක් කර තිබෙන බව අධිකරණයේ දී අනාවරණය විණි.විත්තිකරු මෙම සිද්ධිය පිළිබඳව වසර 2ක පමණ කාලයක් රක්ෂිත බන්ධනාගාර ගතව සිටි බවද වැඩිදුරටත් අනාවරණය විණි.විත්තිකරු අදාළ චෝදනාවට වරද පිළිගත්තෙන් මහාධිකරණ විනිසුරුවරයා අදාළ දඬුවම් පැනවීය.රජයේ නීතිඥ සජිත් ද සිල්වා මහතා මෙම නඩුවේ පැමිණිල්ල වෙනුවෙන් පෙනී සිටිය අතර නීතිඥ ජානක අබේසේකර මහතා විත්තිය වෙනුවෙන් පෙනී සිටියේ ය.